S-603/2020

Mál þetta, sem dómtekið var 27. maí sl., er höfðað með ákæru, útgefinni af lögreglustjóranum á höfuðborgarsvæðinu 21. janúar sl., á hendur K-x-x A-kk-þgf A-kk-þgf L-x-x, k t. [...], [...], [...], fyrir eftirtalin brot:

I.

Umferðarlagabrot með því að hafa:

1. Að kvöldi föstudagsins 13. júlí 2018 ekið bifreiðinni [...] sviptur ökuréttindum um Bakkastaði í Reykjavík, þar til lögregla stöðvaði akstur hennar á móts við Korpúlfsstaði.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr.50/1987.

2. Aðfaranótt föstudagsins 23. mars 2018 ekið bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 180 ng/ml, kókaín 120 ng/ml og tetrahýdrókannabínól 0,8 ng/ml) um Jónsgeisla í Reykjavík, þar til lögregla stöðvaði aksturinn við

Reynisvatnsveg í Reykjavík.

Telst brot þetta varða við 1. sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 50/1987.

3. Að kvöldi miðvikudagsins 31. júlí 2019 ekið bifreiðinni [...], sviptur ökurétti og undir áhrifum áfengis og óhæfur til að stjórna henni örugglega vegna áhrifa ávana- og fíkniefna (vínandamagn í blóði mældist 0,87‰ og 35 ng/ml af kókaíni) að Holtanesti við Melabraut í Hafnarfirði, þar sem lögregla hafði afskipti af ákærða er hann ók frá Holtanesti.

Telst brot þetta varða við 1., sbr. 2. mgr. 49. gr., 1. sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 50/1987.

II.

Gripdeild, með því að hafa fimmtudaginn 19. september 2019, í íbúð á [...] í Reykjavík tekið síma ófrjálsri hendi af gerðinni Samsung A 50 í eigu A og farið með hann út úr íbúðinni en síminn fannst við húsleit á dvalarstað ákærða síðar sama dag.

Telst brot þetta varða við 245. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. laga nr. 77/2019.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Undir rekstri málsins féll ákæruvaldið frá 1. tölulið í I. kafla ákæru.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 14. janúar 2020, var ákærði dæmdur í 7 mánaða fangelsi, skilorðsbundið til tveggja ára með dómi 16. júní 2011 fyrir akstur undir áhrifum ávana- og fíkniefna og vörslur fíkniefna. Hann var síðan dæmdur í 15 mánaðafangelsi 28. febrúar 2012 meðal annars fyrir akstur sviptur ökuréttindum og akstur undir áhrifum ávana- og fíkniefna, en skilorð dómsins frá 16. júní 2011 var dæmt upp. Næst var ákærði dæmdur 20. desember 2012, í 18 mánaða fangelsi, meðal annars fyrir akstur undir áhrifum ávana- og fíkniefna og akstur sviptur ökuréttindum en sá dómur var hengingarauki að hluta. Þá var hann dæmdur í 3 mánaða fangelsi 10. september 2013 meðal annars fyrir akstur undir áhrifum ávana- og fíkniefna, akstur undir áhrifum áfengis og akstur sviptur ökuréttindum. Ákærði var síðan dæmdur í 26 mánaða fangelsi með dómi uppkveðnum í Noregi 10. júní 2016 fyrir brot gegn 282. gr. þarlendra hegningarlaga. Loks var hann dæmdur í 9 mánaða fangelsi 11. desember 2018 fyrir hraðakstur og akstur sviptur ökuréttindum en hann var einnig að rjúfa skilyrði reynslulausnar sem honum var veitt 23. mars 2017 og var því reynslulausn indæmdupp og refsing ákveðin í einu lagi. Að öðru leyti kemur sakaskrá ákærða ekki til skoðunar við ákvörðun refsingar.

Brot þau sem ákærði er sakfelldur fyrir nú samkvæmt tölulið 2 í I. kafla ákæru var framið fyrir uppsögu dómsins frá 11. desember 2018 og verður ákærða því dæmdur hegningarauki vegna þess samanber 78. gr. almennra hegningarlaga. Brot ákærða sem sakfellt er fyrir nú samkvæmt 3. tölulið I. kafla og II. kafla ákæru voru framin eftir uppsögu ofangreinds dóms.

Verður miðað við það við ákvörðun refsingar og að teknu tilliti til hegningaraukasjónarmiða að ákærði hafi með brotum sínum nú samkvæmt 2. tl. ákæru, gerst sekur í fimmta skipti um akstur undir áhrifum ávana- og fíkniefna og/eða áfengis. Þá hefur hann einnig með broti sínu samkvæmt 3. tölulið ákæru gerst sekur um akstur sviptur ökuréttindum í fimmta skipti, aftur á móti eru ítrekunaráhrif vegna aksturs undir áhrifum ávana- og fíkniefna samkvæmt 3. tölulið fallin niðursamanberítrekunarramma 3. mgr. 73. gr. almennra hegningarlaga nr. 19/1940.

Svo sem fyrr greinir hefur ákærði greiðlega játað brot sín og verður það virt honum til refsimildunar. Þá kom fram undir rekstri málsins fyrir dómi að ákærði hefur leitað sér meðferðar við fíknisjúkdómi samanber framlagt vottorð þar um.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 6 mánuði.

Með vísan til lagaákvæða í ákæru er ævilöng svipting ökuréttar ákærða áréttuð.

Ákærði greiði málsvarnarþóknun skipaðs verjanda síns, B-kk-ef J-kk-ef lögmanns vegna starfa hans á rannsóknarstigi og fyrir dómi, 250.480 krónur, að meðtöldum virðisaukaskatti, og 404.998 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, K-x-x A-kk-nf A-kk-nf L-x-x, sæti fangelsi í 6 mánuði.

Á réttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, B-kk-ef J-kk-ef lögmanns, 250.480 krónur og 404.998 krónur í annan sakarkostnað.

H-kvk-nf S-kvk-nf B-kvk-nf